stanford-oval/wikipedia huggingface dataset:
Atte Pentikäinen
Ura > Junioriura ja kausi Mestiksessä

Pentikäinen aloitti jääkiekon Oriveden Fortunassa. Hän siirtyi kuitenkin jo varhain juniorina Tapparaan. Pentikäinen voitti seurassa C-nuorten SM-pronssia vuonna 1999 ja A-nuorten Suomenmestaruuden vuonna 2001. Jäätyään yli-ikäiseksi A-nuorissa hän teki 1+1-vuotisen SM-liigasopimuksen Tapparan kanssa kauden 2003–2004 kynnyksellä. Pentikäinen teki liigadebyyttinsä kauden viidennessä ottelussa 20. syyskuuta 2003 vieraissa JYPiä vastaan. Hän kuitenkin mursi ottelussa nilkkansa, eikä pelannut kauden aikana enää SM-liigassa.
Toivuttuaan loukkaantumisestaan Pentikäinen pelasi marraskuussa 2003 kaksi ottelua lainalla Mestis-joukkue TuTossa. Tämän jälkeen Tappara tiedotti hänen siirtyvän walesilaisjoukkue Cardiff Devilsiin, EIHL:ään, mutta Pentikäiseltä itseltään ei kysytty asiasta mitään. Hän siirtyi joulukuussa KooKoohon. Pentikäisen lainasopimusta jatkettiin kauden loppuun tammikuussa 2004. Yhteensä hänen tulokaskautensa Mestiksessä toi 26 runkosarjaottelussa tehot 1+8=9 sekä 34 jäähyminuutia. Pudotuspeleissä Pentikäinen jäi yhdeksässä ottelussa ilman tehopisteitä, mutta keräsi 12 jäähyminuuttia.
Ura > Ässät ja Färjestad

Kaudeksi 2004–2005 Tappara vuokrasi Pentikäisen Porin Ässiin. Hän pelasi varsinaisen tulokaskautensa SM-liigassa tehden 53 runkosarja- ja kahdessa pudotuspeliottelussa tehot 2+1=3. Jäähyminuutteja Pentikäiselle kertyi yhteensä 99. Pentikäisen liigauran avausmaali syntyi 30. syyskuuta 2004 vieraissa Saimaan Palloa. Toukokuussa 2005 hän teki vuoden mittaisen jatkosopimuksen Ässien kanssa. Pentikäinen teki kaudella 2005–2006 SM-liigan yhden kauden piste-ennätyksensä tehoilla 1+7=8. Hän voitti kauden päätteeksi SM-hopeaa.
Pentikäinen siirtyi kaudeksi 2006–2007 try-outin kautta Ruotsin Elitserienissä pelaavaan Färjestad BK:hon. Hän teki koko joukkueen kauden avausmaalin ensimmäisessä runkosarjaottelussa 18. syyskuuta 2006 Luleå HF:ää vastaan, mutta se jäi lopulta koko Pentikäisen kauden ainoaksi tehopisteeksi. Hän edusti edellisellä kaudella Ruotsin-mestaruuden voittanutta Färjestadia kauden aikana myös Euroopan seurajoukkueiden mestaruusturnauksessa.
Ura > Paluu Tapparaan

Kaudeksi 2007–2008 Pentikäinen palasi kaksivuotisella sopimuksella Tapparaan. Marraskuussa 2007 joukkue vuokrasi hänet kymmenen ottelun ajaksi Jokereihin paikkaamaan loukkaantumia. Pentikäinen palasi kuitenkin kahdeksan ottelun jälkeen Tapparaan Jokereiden hankittua uusia puolustajia. Hän jäi Tapparassa melko pieneen rooliin, mutta Pentikäinen keräsi peliaikaansa nähden kuitenkin yhteensä 53 runkosarjaottelussa (myös Jokereissa pelatuissa) varsin runsaat 98 jäähyminuuttia. Hän voitti kauden päätteeksi SM-pronssia. Toukokuussa 2009 Pentikäinen teki vuoden mittaisen jatkosopimuksen Tapparan kanssa.
Kaudella 2009–2010 Pentikäinen keräsi SM-liigan yhden kauden jäähyennätyksensä 133 minuutillaan, joilla hän sijoittui jäähypörssissä seitsemänneksi. Pentikäinen teki liigauransa ensimmäisen pudotuspelimaalin "Villi kortti" -kierroksen ensimmäisessä ottelussa 23. maaliskuuta 2010 Jokereita vastaan. Osuma oli hänelle kauden ensimmäinen, sillä Pentikäinen ei tehnyt runkosarjassa yhtään maalia. Hänet palkittiin ottelun Ilta-Sanomien yhden tähden tähtipelaajana. Polvivamman takia hieman rikkonaisen kauden jälkeen, toukokuussa 2010 Pentikäisen polvi leikattiin ja hän oli useita kuukausia sivussa pelikentiltä. Pentikäinen palasi kaukaloihin marraskuussa 2010 tehtyään ottelukohtaisen sopimuksen Mestis-joukkue Lempäälän Kisan kanssa. Joulukuussa hän palasi loppuvuoden kestäneellä sopimuksella Tapparaan, jonka kanssa Pentikäinen teki loppukauden 2010–2011 kattaneen jatkosopimuksen tammikuussa 2011.
Ura > Poprad, Ilves ja Kärpät

Myös kausi 2011–2012 Pentikäisellä alkoi ottelukohtaisella sopimuksella marraskuussa LeKissä. Tammikuussa 2012 hän siirtyi loppukaudeksi Slovakian Extraligassa pelaavaan HK Popradiin. Pentikäinen jatkoi joukkueessa myös kaudella 2012–2013, mutta hän palasi marraskuussa 2012, jälleen ottelukohtaisella sopimuksella LeKiin. Siirtotakarajalla, tammikuussa 2013 Pentikäinen siirtyi loppukauden kattavalla sopimuksella Tampereen Ilvekseen. Saman vuoden huhtikuussa hän teki vuoden mittaisen jatkosopimuksen joukkueen kanssa.
Kaudeksi 2014–2015 Pentikäinen nimettiin Ilveksen varakapteeniksi. Elokuussa 2015 hän siirtyi kahden kuukauden mittaisella try-out -sopimuksella Oulun Kärppiin. Pentikäinen sai syyskuun lopulla loppukauden 2015–2016 kattavan jatkosopimuksen joukkueeseen. Hän voitti kauden päätteeksi SM-pronssia. Pentikäinen voitti kauden aikana myös Mestarien liigan hopeaa.
Ura > Viimeinen kausi Saksassa

Pentikäinen teki kaudeksi 2016–2017 sopimuksen Itävallan Erste Bank Eishockey Ligan Graz 99ersiin. Hänen sopimuksessaan oli kuitenkin purkuoptio, jonka Pentikäinen käytti jo ennen kauden alkua ja siirtyi syyskuussa vuoden mittaisella sopimuksella Saksan DEL-liigan nousijajoukkue Fischtown Pinguinsin riveihin.
Elokuussa 2017 Pentikäinen ilmoittu omalla Instagram-tilillään lopettaneensa pelaajauransa ja siirtyneen konsultti- ja tutkimusyhtiö Innolinkin palvelukseen.
Yksityiselämä

Pentikäinen on naimisissa Iholla -tositelevisiosarjasta tutun bloggaaja Karoliina Sallisen kanssa. Pentikäisen veli Matti tekee elektronista hip hopia taiteilijanimellä MattiP. Atte Pentikäisen käly ja Matin vaimo on näyttelijä Maria Ylipää.
Andrei Tuomola

| Mitalit> Maa:   Suomi.Miesten uinti.EM-kilpailut (lyhyt rata)  | Mitalit> Maa:   Suomi.Miesten uinti.EM-kilpailut (lyhyt rata)  | Mitalit> Maa:   Suomi.Miesten uinti.EM-kilpailut (lyhyt rata)  | Maa:   Suomi> Miesten uinti. |
| --- | --- | --- | --- |
|  Pronssia | Chartres 2012 | 4 × 50 m vapaauinnin sekaviesti |  |
Andrei Tuomola (s. 4. toukokuuta 1989 Järvenpää) on suomalainen uimari. Hän edustaa Helsingfors Simsällskapia.
Marraskuussa 2012 Tuomola oli Suomen pronssia voittaneessa 4 × 50 metrin vapaauinnin sekaviestijoukkueessa uinnin lyhyen radan EM-kilpailuissa Chartresissa.
Ahti Ahonen

Ahti ”Ake” Kalervo Ahonen (4. elokuuta 1947 Tukholma) on suomalainen teatterinjohtaja ja teatteriohjaaja. Hän toimi teatterinjohtajana lähes 25 vuoden ajan johtaen Rauman, Joensuun, Rovaniemen ja Oulun kaupunginteattereita. Eläkkeelle Ahonen jäi loppuvuodesta 2011.
Ahonen valmistui ylioppilaaksi vuonna 1968 ja teatteriohjaajaksi Tampereen yliopistosta vuonna 1974. Vuosina 1975–1977 hän toimi Rauman Kaupunginteatterin johtajana. Vuodet 1980–1984 hän oli ohjaajana Rovaniemen Teatterissa, jota hän johti vuosina 1985–1987 ja uudelleen vuosina 1992–2002. Vuodet 1987–1990 Ahonen johti Joensuun kaupunginteatteria. Vuosina 2006–2012 hän johti Oulun kaupunginteatteria, minkä jälkeen hän on ollut vapaa ohjaaja.
Ahonen on ohjannut muiden muassa näytelmät Neiti Julie, Kuka pelkää Virginia Woolfia?, Kuningas Lear, Amadeus, Van Gogh ja My Fair Lady. Hänen jäähyväisnäytelmänsä oli italialaisen Dario Fon kirjoittama  Donna – yksinäinen nainen.
Ahonen oli Valtion näyttämötaidetoimikunnan jäsen vuosina 2007–2009 ja puheenjohtaja 2010–2013. Hän oli vuosina 2010–2013 myös Taiteen keskustoimikunnan jäsen.
Adam Clendening

| Adam Clendening |
| --- | --- |

Henkilötiedot
Syntynyt: 26. lokakuuta 1992 (ikä 32) Niagara Falls, New York
Kansalaisuus:   Yhdysvallat
Jääkiekkoilija
Lempinimi:  Clenny
Pelipaikka:  puolustaja
Maila:  oikea
Pituus:  183 cm
Paino:  89 kg
Seura
Seura:  Kunlun Red Star
Sarja:  KHL
Pelaajaura
Pääsarjaura:  2014–
Aik. seurat:  Rockford Icehogs (AHL) Chicago Blackhawks (NHL) Vancouver Canucks (NHL) Utica Comets (AHL)  Pittsburgh Penguins (NHL) WBS Penguins (AHL) Edmonton Oilers (NHL) New York Rangers (NHL) Arizona Coyotes (NHL) Tucson Roadrunners (AHL) Columbus Blue Jackets (NHL) Cleveland Monsters (AHL) Lehigh Valley Phantoms (AHL) Hartford Wolf Pack (AHL) Ilves (SML)
NHL-varaus:  36. varaus, 2011 Chicago Blackhawks
Adam Clendening (s. 26. lokakuuta 1992 Niagara Falls, New York, Yhdysvallat) on yhdysvaltalainen jääkiekkoilija, pelipaikaltaan puolustaja, joka pelaa KHL-joukkue Kunlun Red Starissa. Hän on pelannut 90 NHL:n runkosarjaottelua seitsemässä eri joukkueessa vuosina 2014–2019.
Maajoukkuetasolla Clendening on voittanut kultaa alle 18-vuotiaiden MM-kilpailuissa 2009 ja 2010 sekä pelannut nuorten MM-kilpailuissa 2012 ja voittanut pronssia miesten MM-kilpailuissa 2021.
Ura

Clendening pelasi yliopistovuosinaan 2010–2012 NCAA:n Bostonin yliopiston joukkueessa. NHL-seura Chicago Blackhawks varasi hänet vuonna 2011 36. varausnumerolla. Kaudeksi 2012–2013 hän siirtyi Blackhawksin organisaatioon. Hän pelasi AHL:ää kaksi kautta farmiseura Rockford IceHogsissa, kunnes pelasi ensimmäisen NHL-ottelunsa kaudella 2014–2015. Vuosina 2014–2019 hän pelasi NHL:ää myös Vancouver Canucksissa, Pittsburgh Penguinsissa, Edmonton Oilersissa, New York Rangersissa, Arizona Coyotesissa ja Columbus Blue Jacketsissa.
Lokakuussa 2023 Clendening siirtyi loppukauden 2023–2024 kattavalla sopimuksella SM-liigajoukkue Ilvekseen.
Toukokuussa 2024 Clendening siirtyi vuoden mittaisella sopimuksella KHL-joukkue Kunlun Red Stariin.
Brendan Gallagher

| Brendan Gallagher |
| --- | --- |

Henkilötiedot
Syntynyt: 6. toukokuuta 1992 (ikä 32) Edmonton, Alberta
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  174 cm
Paino:  82 kg
Seura
Seura:  Montreal Canadiens
Sarja:  NHL
Pelaajaura
Pääsarjaura:  2012–
NHL-varaus:  147. varaus, 2010 Montreal Canadiens
| Mitalit> Maa:  Kanada.Miesten jääkiekko.MM-kilpailut  | Mitalit> Maa:  Kanada.Miesten jääkiekko.MM-kilpailut  | Mitalit> Maa:  Kanada.Miesten jääkiekko.MM-kilpailut  | Maa:  Kanada> Miesten jääkiekko. |
| --- | --- | --- | --- |
|  Kultaa | Venäjä 2016 | jääkiekko |  |
Brendan Gallagher (s. 6. toukokuuta 1992 Edmonton, Alberta, Kanada) on kanadalainen jääkiekkoilija, pelipaikaltaan laitahyökkääjä. Hän pelaa NHL-joukkue Montreal Canadiensissa.
Ura

Gallagher pelasi kaudet 2008–2012 WHL-joukkue Vancouver Giantsissa. Kaudeksi 2012–2013 hän siirtyi NHL-joukkue Montreal Canadiensiin, mutta aloitti kauden AHL-joukkue Hamilton Bulldogsissa. Gallagher voitti MM-kultaa Kanadan maajoukkueessa 2016.
Lokakuussa 2020 Gallagher teki Canadiensin kanssa kuusivuotisen ja yhteensä 39 miljoonan dollarin arvoisen sopimuksen. Sopimus astuu voimaan kun Gallagherin edellinen sopimus päättyy kauden 2020-2021 jälkeen.
Anton Lander

| Anton Lander |
| --- | --- |

Henkilötiedot
Syntynyt: 24. huhtikuuta 1991 (ikä 33) Sundsvall, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  182 cm
Paino:  87 kg
Seura
Seura:  Timrå IK
Sarja:  SHL
Pelinumero:  51
Pelaajaura
Pääsarjaura:  2007–
Aik. seurat:  Oklahoma City Barons (AHL) Edmonton Oilers (NHL) Bakersfield Condors (AHL) Ak Bars Kazan (KHL) Lokomotiv Jaroslavl (KHL) EV Zug (NLA)
NHL-varaus:  40. varaus, 2009 Edmonton Oilers
Sven Anton Lander (s. 24. huhtikuuta 1991 Sundsvall, Ruotsi) on ruotsalainen jääkiekkoilija, joka pelaa SHL-joukkue Timrå IK:ssa. Lander on pelipaikaltaan keskushyökkääjä. Hänen vahvuutensa ovat kahden suunnan pelaamisessa, pelikäsityksessä ja pelinlukemisessa.
Ura

Lander on Timrå IK:n kasvatti, ja hän on edustanut joukkuetta koko juniori-uransa. Hän nousi Timrån Elitserien-joukkueeseen vain 16-vuotiaana kaudella 2007–2008, jolloin Lander pelasi 32 ottelua tehoin 1+2=3. Hän on parantanut tehojaan kausi kaudelta ja kaudella 2009–2010 Lander teki 49 ottelussa tehot 7+9=16. Huhtikuussa 2010 hän teki vuoden mittaisen jatkosopimuksen. Lander oli nuoresta iästään huolimatta jo kaudella 2009–2010 Timrån varakapteeni.
Edmonton Oilers varasi Landerin toisella kierroksella 40. pelaajana vuonna 2009. Vuotta myöhemmin hän sai varauksen myös KHL-joukkue Spartak Moskovalta kesällä 2010, kun joukkue varasi Landerin 149. pelaajana.
Maajoukkue

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Saskatchewan 2010 | jääkiekko |  |
Lander oli voittamassa alle 20-vuotiaiden MM-hopeaa 2010. Hän oli viidellä osumallaan Ruotsin toiseksi paras maalintekijä André Peterssonin jälkeen. Lander pelasi alle 20-vuotiaiden MM-kilpailuissa myös vuonna 2011. Hän pelasi myös alle 18-vuotiaiden MM-kilpailuissa vuosina 2008 ja 2009. Kaudella 2009–2010 Lander debytoi Ruotsin A-maajoukkueessa ja pelasi kaksi ottelua Euro Hockey Tour -tasolla.
Muuta

Landerin pikkuveli Filip (s. 1995) pelaa Timrå IK:ssa.
Brendan Smith

| Brendan Smith |
| --- | --- |

Henkilötiedot
Syntynyt: 8. helmikuuta 1989 (ikä 36) Mimico, ON
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  90 kg
Seura
Seura:  Dallas Stars
Sarja:  NHL
Pelinumero:  2
Pelaajaura
Pääsarjaura:  2011–
Aik. seurat:  Grand Rapids Griffins (AHL)   New York Rangers (NHL)   Carolina Hurricanes (NHL)   New Jersey Devils (NHL)
NHL-varaus:  27. varaus, 2007 Detroit Red Wings
Brendan Smith (s. 8. helmikuuta 1989, Mimico, Ontario) on kanadalainen jääkiekkoilija, pelipaikaltaan puolustaja. Hän edustaa tällä hetkellä NHL-seura Dallas Starsia.
Smith on Red Wingsin ensimmäisen kierroksen varaus vuodelta 2007. Ennen ammattilaisuraansa hän pelasi yliopistokiekkoa Wisconsinin yliopiston joukkueessa.
Heinäkuussa 2024 Smith teki vapaana agenttina Dallas Starsin kanssa vuoden mittaisen ja miljoonan dollarin arvoisen sopimuksen.
Myös Smithin veli Reilly on NHL-jääkiekkoilija.
Lev Lošinski

Lev Iljitš Lošinski (ven. Лев Ильич Лошинский, 17. tammikuuta 1913 – 19. helmikuuta 1976)  oli neuvostoliittolainen shakkitehtävien laatija. Hänet luetaan yhdeksi kaikkien aikojen huomattavimmista laatijoista. Erityisesti kolmisiirtoisten mattitehtävien laatijana hän oli eräs maailman merkittävin laatija.  Hän sai tehtäväshakin suurmestarin arvonimen vuonna 1972 .
Siviiliammatiltaan lukion opettajana toiminut Lošinski oli laatijana erikoistunut kolmisiirtoisiin mattitehtäviin. Monet hänen tehtävistään ovat hienoja ja vaikeita ratkaista, mutta samalla rakenteeltaan selväpiirteisiä. Brittiläinen laatija R. C. O. Matthews (1927–2010) kirjoitti aikanaan Lošinskista: ”Sen, minkä hän teki, hän teki paljon paremmin ja syvällisemmin kuin aiemmin oli tehty. Lopputulos oli aina perustehtävä, jollaista ei kuitenkaan ollut aiemmin saavutettu.”
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  | a | b | c | d | e | f | g | h |  |
| 8 |  |  |  |  |  |  |  |  | 8 |
| 7 |  |  |  |  |  |  |  |  | 7 |
| 6 |  |  |  |  |  |  |  |  | 6 |
| 5 |  |  |  |  |  |  |  |  | 5 |
| 4 |  |  |  |  |  |  |  |  | 4 |
| 3 |  |  |  |  |  |  |  |  | 3 |
| 2 |  |  |  |  |  |  |  |  | 2 |
| 1 |  |  |  |  |  |  |  |  | 1 |
|  | a | b | c | d | e | f | g | h |  |
Kolmen siirron matti
Ratkaisu: 1. Tg6!

Yllättävä siirto, joka altistaa valkean kuninkaan monille f7-sotilaan shakkauksille (1...fxg6; 1...f6 & 1...f5). Koska valkea uhkaa 2. Rh3+ gxh3 3. Lg3#, mustan on pakko siirtää f-sotilasta. Jos 1...Lf1, niin 2. Re6+ fxe6 3. Df8#.  Teemamuunnelmissa mustan f-sotilas siirtyy. Lisäksi ruudulla d5 esiintyy mielenkiintoinen leikkauspiste.
a) 1...f5+ 2. Ld5! Lxd5+ 3 e6#. Jos 2...Txd5, niin seuraa 3. Re6#.

b) 1...f6+ 2 d5! Txd5 (2...Lxd5+ 3. e6#) 3. Re6#.

c) 1...fxg6+ 2. Rd5+! Lxd5+ (2...Txd5 3. Df8#) 3 e6#.
Lošinski voitti tehtävillään useita palkintoja laadintakilpailuissa. Esimerkiksi yhdeksässä ensimmäisessä Neuvostoliiton laadintamestaruuskisoissa aikavälillä 1945–1968 Lošinski voitti kolmisiirtoisten mattien kilpailun joka kerta. Lisäksi hän voitti kaksisiirtoisten mattitehtävien sarjan 2. (1947–1948), 3. (1949–1953), 4. (1953–1955) ja 6. (1959–1961) Neuvostoliiton laadintamestaruuskisoissa. Hän voitti myös monisiirtoisten sarjan 8. NL:n laadintakilpailussa (1965–1966). Laatimisen ohella Lošinski myös toimi tuomarina laadintakilpailuissa. Hän sai vuonna 1956 kansainvälisen tehtävätuomarin arvonimen.
Jakov Vladimirovin, Rafael Kofmanin ja Jevgeni Umnovin kirjoittama teos Grossmeister šahmatnoi kompozitsii (1980) sisältää Lošinskin elämäkerran ja yli 500 hänen laatimaansa shakkitehtävää.
Andrew Crofts

Crofts Walesin paidassa vuonna 2011.
Andrew Lawrence Crofts (s. 29. toukokuuta 1984 Chatham, Englanti) on walesiläinen jalkapalloilija, pelipaikaltaan keskikenttäpelaaja. Hän on seuratasolla edustanut muun muassa Gillinghamia, Brighton & Hove Albionia, Norwich Cityä ja Charlton Athleticia.
Ura

Crofts pelasi vuodesta 2001 yhdeksän vuotta, vuoteen 2009 saakka Englannin alemmilla sarjatasoilla Gillinghamissa. Tämän jälkeen seura purki hänen sopimuksensa ja Crofts siirtyi vapaana pelaajana Brighton & Hove Albioniin. Vietettyään seurassa vain yhden kauden, josta puolet kapteenina, Norwich City osti hänet noin 300 000 punnalla. Crofts oli iso osa Englannin mestaruussarjasta Valioliigaan noussutta joukkuetta kaudella 2010–2011. Seuraavalla kaudella Croftsin peliaika kuitenkin väheni tasaisesti kauden puolenvälin jälkeen. Elokuussa 2012 Brighton hankki hänet takaisin.
Englannissa syntynyt Crofts oli kelvollinen edustamaan Walesin maajoukkuetta, koska yksi hänen isovanhemmistaan oli walesiläinen. Crofts on pelannut 29 A-maaottelua maalisaldon näyttäessä vielä nollaa.
Anton Slepyšev

| Anton Slepyšev |
| --- | --- |

Henkilötiedot
Syntynyt: 13. toukokuuta 1994 (ikä 30) Penza
Kansalaisuus:   Venäjä
Jääkiekkoilija
Pelipaikka:  laitahyökkääjä
Maila:  vasen
Pituus:  185 cm
Paino:  88 kg
Seura
Seura:  Dinamo Moskova
Sarja:  KHL
Pelaajaura
Pääsarjaura:  2011–
Aik. seurat:  Metallurg Novokuznetsk (KHL) Salavat Julajev Ufa (KHL) Bakersfield Condors (AHL) Edmonton Oilers (NHL) TsSKA Moskova (KHL)
NHL-varaus:  88. varaus, 2013 Edmonton Oilers
Anton Vladimirovitš Slepyšev (ven. Антон Владимирович Слепышев, s. 13. toukokuuta 1994 Penza, Venäjä) on venäläinen jääkiekkoilija, pelipaikaltaan laitahyökkääjä. Hän pelaa KHL-liigan Dinamo Moskovassa.
Ura

Slepyšev varattiin vuoden 2011 KHL:n varaustilaisuuden ensimmäisenä pelaajana. Edmonton Oilers varasi hänet vuoden 2013 NHL:n varaustilaisuuden 88:ntena pelaajana.
Slepyšev oli Venäjän joukkueen kapteeni vuoden 2012 alle 18-vuotiaiden MM-kilpailuissa.
André Karring

André Karring (s. 9. maaliskuuta 1990 Tammisaari, Suomi) on suomalainen jalkapalloilija.
Karring pelasi IFK Mariehamnissa yhden Veikkausliigan ottelun kaudella 2008 – 20. heinäkuuta vieraissa Honkaa vastaan. Hän on edustanut myös IFFK:ta, Honkaa ja Klubi 04:ä.
Karring on pelannut Ahvenanmaan joukkueessa.
Luettelo televisiosarjassa Simpsonit vierailleista tähdistä

Simpsoneissa on vuosien varrella esiintynyt useita kuuluisia julkisuuden henkilöitä joko itsenään tai jonain muuna hahmona sarjassa.
Huom. Tämä lista on epätäydellinen. Voit auttaa Wikipediaa laajentamalla sitä.
#

50 Cent (GABF03, Kielletyt leikit)
A

Aerosmith (8F08, Homerin tuliliemi)
Andre Agassi (CABF07, Tenniskenttä)
Buzz Aldrin (1F13, Homer, seuraava astronautti)
Richard Dean Anderson (HABF10, Intia-ilmiö)
Paul Anka (3F04, Kauhujen talo, osa 6)
Gillian Anderson (3G01, Perjantai-illan aave)
B

Alec Baldwin (5F19, Tähtien loisteessa; GABF18, Pelastakaa manaatit)
Sal Bando (HABF13, Margen muistinmenetys)
Kim Basinger (5F19, Tähtien loisteessa)
Tony Bennett (7F05, Tanssiva maskotti)
Tony Blair (EABF22, Majesteettirikos)
Blink-182 (EABF05, Haisuhenki)
Peter Bogdanovich (JABF09, Kotiopettajatar Lisa)
Terry Bradshaw (GABF17, Kauhujen talo, osa 16)
Albert Brooks
Pierce Brosnan (CABF19, Kauhujen talo, osa 12)
Tom Brady
Conan O Brien
C

Johnny Carson (9F19, Gabbo vai Krusty)
Johnny Cash (3F24, Homerin trippi)
Michael Chabon
Tom Clancy
Sacha Baron Cohen
Elvis Costello
David Crosby
Maria Grazia Cucinotta
Cypress Hill*
Glenn Close (esimerkiksi S7E6 Mother Simpson)
D

Danny DeVito (7F16, Velipuoli; 8F23, Velipuolen paluu)
Andy Dick
Fran Drescher
Kirk Douglas (S7E16 The day the violence died)
David Duchovny (3G01, Perjantai-illan aave)
E

Carmen Electra (DABF16, Tosi-tv)
F

Harvey Fierstein
Jonathan Franzen
Brendan Fraser (5F16, Kukkulan kunkku)
Joe Frazier
Gerald Ford
Freddy Krueger
G

Janeane Garofalo (5F10, Koomikon paluu)
Ricky Gervais
Richard Gere (DABF02, Pikku Buddha)
Mel Gibson (AABF23, Mr. Simpson menee Hollywoodiin)
Melanie Griffith
Bobcat Goldthwait (5F10, Koomikon paluu)
Green Day (Esiintyi ja soitti tunnarin The Simpsons Moviessa)
H

Larry Hagman
Mark Hamill (AABF05, Gangsterien armoilla)
Tom Hanks (Esiintyi The Simpsons Moviessa)
George Harrison (Homerin kvartetti, 5. kausi)
Bret Hart  (Vanha kettu, 8. kausi)
Tony Hawk (EABF05, Haisuhenki)
Stephen Hawking (AABF18, Lisa aivot ja GABF10, Hädässä ystävä tunnetaan)
Dustin Hoffman (salanimellä "Sam Etic")
Bob Hope
Ron Howard (5F19, Tähtien loisteessa)
David Hyde Pierce
I

Eric Idle
Michael Imperioli
J

Michael Jackson (salanimellä "John Jay Smith")
LeBron James
Mick Jagger (DABF22, Rokkiloma)
Elton John (AABF11, Ystävänpäivälahjat)
Magic Johnson
Randy Johnson
James Earl Jones (5F11, Haaksirikko)
Jason Voorhees
K

Larry King (7F11, Ennen kuolemaa)
Stephen King
Lisa Kudrow
Kid Rock
Michelle Kwan
L

Maurice LaMarche
Lady Gaga
Cloris Leachman
Stan Lee (DABF13, Sarjakuva-Homer)
Jay Leno (5F10, Koomikon paluu; The Simpsons Movien extroissa)
Little Richard
Cyndi Lauper (AABF07, Sottajengi)
Jack LaLanne
Julia Louis-Dreyfus (CABF18, Rakastunut)
Jon Lovitz
M

William H. Macy
Penny Marshall
Steve Martin (5F16, Kukkulan kunkku)
Linda McCartney
Paul McCartney (Lempilammas)
Frances McDormand
Phil McGraw
Ian McKellen
Audrey Meadows
Metallica (Mafian maailma)
Alan Moore
Mandy Moore
Michael Moore
Super Mario (videopelihahmo)
Rupert Murdoch (AABF08, Kirottu sunnuntai)
N

'N Sync
Liam Neeson (GABF09, Isä, poika ja pyhä henki)
Paul Newman (CABF21, Kipeä lapsuus)
Leonard Nimoy (3G01, Perjantai-illan aave)
O

Mary-Kate ja Ashley Olsen
Conan O'Brien
P

Joe Pantoliano
Dolly Parton (AABF08, Kirottu sunnuntai)
James Patterson
Matthew Perry (CABF19, Kauhujen talo, osa 12)
Tom Petty
Michelle Pfeiffer (1F08, Homerin viimeisimmät kiusaukset)
Natalie Portman
Wolfgang Puck (DABF06, Mitä Bart tahtoo?)
R

Mary Lynn Rajskub
Ramones
Red Hot Chili Peppers
Rob Reiner
R.E.M. (CABF20, Baarimikko)
Dennis Rodman
Isabella Rossellini (AABF15, Pop-taiteilija)
J. K. Rowling  (Majesteettirikos)
Keith Richards (DABF22, Rokkiloma)
Meg Ryan
Christina Ricci (S7E22 Summer of 4 ft.2)
Winona Ryder (S7E17 Lisa's rival)
S

Susan Sarandon
Pete Sampras (CABF07, Tenniskenttä)
Sab Shimono
J. K. Simmons
Sir Mix-a-Lot
Britney Spears (BABF08, Kartanon herrat)
Stephen Sondheim
Ringo Starr
Daniel Stern
Frances Sternhagen (DABF16, Tosi-tv)
Ben Stiller
Elvis Stojko
Pat Summerall (AABF08, Kirottu sunnuntai)
Kiefer Sutherland
Smashing Pumpkins
Sting
Spinal Tap
Sonic the Hedgehog
T

Elizabeth Taylor (sekä itsenään että Maggien äänenä kun Maggie sanoo "daddy")
George Takei (7F11, Ennen kuolemaa) (CABF18, Rakastunut)
Lily Tomlin
Kathleen Turner
U

U2 (5F09, Homer ja roskakuskit)
Tracey Ullman
V

Jim Varney
Gore Vidal